b'\n_START_ARTICLE_\nSerin\n_START_SECTION_\nZgodovina\n_START_PARAGRAPH_\nSerin so prvi\xc4\x8d pridobili iz svile leta 1865, in ga po njej tudi poimenovali (latinska beseda za svilo je sericum). Kemijska struktura je bila opisana leta 1902.\n_START_SECTION_\nBiosinteza\n_START_PARAGRAPH_\nSerin se sintetizira iz 3-fosfoglicerata (intermediat glikolize)._NEWLINE_Mo\xc5\xbena je tudi sinteza iz druge aminokisline, glicina, v reverzibilni reakciji (glicin v serin ali serin v glicin), ki ga katalizira encim serin hidroksimetiltransferaza.\n_START_SECTION_\nD-serin\n_START_PARAGRAPH_\nV mo\xc5\xbeganih encim serin racemaza iz L-serina sintetizira enantiomer D-serin, ki je nevromodulator \xe2\x80\x93 vpliva na prenos signalov med celicami osrednjega \xc5\xbeiv\xc4\x8devja, pa tudi v hrustancu in ledvicah. D-serin je v fazi testiranja za zdravljenje shizofrenije in amiotrofi\xc4\x8dne lateralne skleroze.'